stanford-oval/wikipedia huggingface dataset:
ภานุวัฒน์ เกิดทองทวี
ผลงานอื่น ๆ > มิวสิกวิดีโอ

2553 Too Much So Much Very Much - ธงไชย แมคอินไตย์
2554 เหวี่ยงก็รัก -​ นภัทร อินทร์ใจเอื้อ
2555 Double love - ศรัณยู วินัยพานิช
2558 LOVE POTION - GAIA
2559 ยังไกล - บอย พีซเมคเกอร์
2561 WHENEVER - SBFIVE
2562 SUPERBOY - SBFIVE
2562 คนที่คุณก็รู้ว่าใคร (Freshy Fest Ver.) ​- MVL, Oui Buddhabless, TELEx TELEXs, PAAM&Zommarie
2562 ปากแข็ง (STUBBORN) - วโรดม เข็มมณฑา
2562 He drinks you drunk (สีถลอก) - COPTER SBFIVE
2562 DREAM (เรื่องของความฝัน) - SBFIVE
2563 เพื่อนเธอ -​ SBFIVE​ Hotel Star the Series
2563 Good Day (สิ่งดีๆทุกวัน) - SBFIVE
2563 Candy Crush - SBFIVE
2563 ชายในฝัน - SBFIVE
2563 ตั้งแต่นั้น - แบงค์ ชนาธิป พิสุทธิ์เสรีวงศ์
2563 Wink - ส้ม มารี​ Feat. WONDERFRAME, COPTER SBFIVE
2563 ถ้าเธออยากเป็นแฟนฉัน - PANGZA Feat. COPTER SBFIVE
2563 รักโดยไม่มีเหตุผล - ISBANKY
2563 รักไม่มีนิยาม - KIMMON &​COPTER
2564 คิดไม่คิด -​ เอิ้ต ภัทรวี ศรีสันติสุข​
2564 Miss Call - ธนทัต ชัยอรรถ​ Feat. COPTER SBFIVE
2564 Cover คนเราจะแอบรักใครสักคนได้นานแค่ไหน ร้องคู่กับ วโรดม เข็มมณฑา​
2564 Cover คลั่งรัก -​ COPTER SBFIVE
2564 Cover ลืมไป -​ สิงโต ปราชญา เรืองโรจน์​Feat. COPTER SBFIVE
2565 โดนเทแต่เท่อยู่ -​ bamm
2565 เสียอาการ -​ BABEY​
2565 อีกนานมั้ย -​ โอห์ม, ฟลุ้ค, คิมม่อน, คอปเตอร์
2565 ง้อหน่อย -​ คอปเตอร์ ภา​นุวัฒน์
2565 อาจ (Perhaps)​ -​ Purse Amolnut
2566 มีเขาเหงาได้ไง (Why Lonely) ​- BKC
ผลงานอื่น ๆ > โฆษณา/พรีเซนเตอร์/แบรนด์แอมบาสเดอร์

Twelve Plus
KFC
True MoveH
J-Mix น้ำผลไม้
ดัชมิลล์
AIS One 2 Call ZEED SIM
ธนาคารออมสิน
เถ้าแก่น้อย
STAR GIRL
Viva Plus
First Care Maskne Spray
MonkeyEveryDay
รางวัล

| ปี | ผู้มอบรางวัล | สาขาที่เข้าชิง | ประเภท | ผลการตัดสิน |
| --- | --- | --- | --- | --- |
| พ.ศ. 2561 | THAILAND MASTER YOUTH 2018  | เยาวชนต้นแบบ | นักร้อง นักแสดง นักดนตรี | ได้รับรางวัล |
| พ.ศ. 2561 | KAZZ Awards 2018  | หนุ่มวัยใสโดนใจแห่งปี |  | ได้รับรางวัล |
| พ.ศ. 2561 | ชมรมก้าวที่กล้าเพื่อเยาวชน  | นักแสดงวัยรุ่นดีเด่นด้านสร้างสรรค์สังคม | นักแสดง | ได้รับรางวัล |
| พ.ศ. 2562 | KAZZ Awards 2019  | RISING STAR ศิลปินหน้าใหม่มาแรง (SBFIVE) | ศิลปินหน้าใหม่ | เข้าชิง |
| พ.ศ. 2562 | Press Awards 2019 "เณศไอยรา" | เยาวชนยอดเยี่ยมผู้สร้างชื่อเสียงให้กับประเทศไทย (SBFIVE) | บุคคล | ได้รับรางวัล |
| พ.ศ. 2563 | Siamrath Online Award 2020  | คู่จิ้นแห่งปี |  | ได้รับรางวัล |
แหล่งข้อมูลอื่น

ภานุวัฒน์ เกิดทองทวี ที่เอกซ์ (ทวิตเตอร์)
ภานุวัฒน์ เกิดทองทวี ที่อินสตาแกรม
เพลงหวานซูเปอร์คลาสสิก

| เพลงหวานซูเปอร์คลาสสิก (โอภาส ทศพร)> สตูดิโออัลบั้มโดยโอภาส ทศพร |
| --- | --- |
วางตลาด: พ.ศ. 2533-2537
บันทึกเสียง: ห้องบันทึกเสียงนิธิทัศน์ ห้องบันทึกเสียงศรีสยาม
แนวเพลง: ลูกทุ่ง, ป๊อป
ค่ายเพลง: นิธิทัศน์ โปรโมชั่น
โปรดิวเซอร์: โชคดี พักภู่
:  
เพลงหวานซูเปอร์คลาสสิก เป็นโปรเจ็กท์อัลบั้มของ นิธิทัศน์ โปรโมชั่น โดยเป็นการนำเพลงลูกทุ่งแนวหวานซึ้งที่มีคุณค่าและได้รับความนิยมในอดีตมาทำดนตรีใหม่ มีนักร้องในสังกัดหลายคนมาร่วมงาน แต่นักร้องคนแรกของโปรเจ็กท์ ได้แก่ โอภาส ทศพร โดยวางแผงอัลบั้มชุดแรกเมื่อปลายปี พ.ศ. 2533 เป็นการนำเพลงเก่าของ ศรคีรี ศรีประจวบ มาขับร้องใหม่ทั้งชุด มี โชคดี พักภู่ เป็นผู้ควบคุมการผลิตและเรียบเรียงเสียงประสานใหม่ทั้งหมด และร่วมงานคู่กันมาตลอดทุกชุด โดยอัลบั้มชุดแรกถือเป็นชุดที่ทำยอดขายสูงถึงหนึ่งล้านตลับ ความสำเร็จจากงานชุดนี้ ก็คือการผสมผสานระหว่างเครื่องดนตรีสากลสมัยใหม่กับเครื่องดนตรีไทยเดิมอย่างลงตัว และสำเนียงการขับร้องอันโดดเด่น จากนั้นจึงมีอัลบั้มชื่อเดียวกันตามมาอีกถึง 10 ชุด โดยชุดหลังสุดใช้ชื่อว่า "เพลงหวานแดนซ์มิกซ์"
การเลือกตั้งประธานาธิบดีเกาหลีใต้ ค.ศ. 2022

การเลือกตั้งประธานาธิบดีเกาหลีใต้ ค.ศ. 2022 ถูกจัดขึ้นเมื่อวันพุธที่ 9 มีนาคม ค.ศ. 2022 ภายใต้รัฐธรรมนูญแห่งสาธารณรัฐเกาหลี ประธานาธิบดีมีวาระการดำรงตำแหน่งเพียงห้าปี ซึ่งหมายความว่าประธานาธิบดีคนปัจจุบันมุน แจ-อินไม่มีสิทธิ์ลงสมัครรับเลือกตั้งเป็นวาระที่สอง ผู้สมัครจากพรรคพลังประชาชน ซึ่งเป็นพรรคฝ่ายค้านนำโดยยุน ซ็อก-ย็อลชนะแบบเฉียดฉิว ผู้ท้าชิงของเขาคืออี แจ-มย็องจากพรรคประชาธิปไตยแห่งเกาหลี ซึ่งเป็นพรรครัฐบาลที่ได้พ่ายแพ้ในการเลือกตั้งครั้งนี้
ประวัติ

หลังจากเรื่องอื้อฉาวทางการเมืองในปี ค.ศ. 2016 ประธานาธิบดีพัก กึน-ฮเยลูกสาวของอดีตประธานาธิบดีพัก จ็อง-ฮีได้ถูกถอดถอนออกจากตำแหน่งและได้มีการเลือกตั้งใหม่ในปี ค.ศ. 2017 ทำให้มุน แจ-อิน จากพรรคประชาธิปไตยแห่งเกาหลี เอาชนะฮง จุน-พโย จากพรรคเสรีนิยมเกาหลี และ อัน ช็อล-ซู จากพรรคประชาชน แบบขาดลอย ในการเลือกตั้งเดือนพฤษภาคม ค.ศ. 2017 ทำให้พรรคประชาธิปไตยแห่งเกาหลีกลับสู่อำนาจในรอบ 9 ปี หลังจากดำรงตำแหน่งได้ 3 ปี ตำแหน่งของมุนก็มั่นคงขึ้นจากชัยชนะของพรรคในการเลือกตั้งสมาชิกสภานิติบัญญัติปี ค.ศ. 2020 ซึ่งทำให้พรรคประชาธิปไตยแห่งเกาหลีได้รับเสียงข้างมากทั้งสิ้น 180 ที่นั่งจากทั้งหมด 300 ที่นั่งในสมัชชาแห่งชาติ
ในการเลือกตั้งสภานิติบัญญัติปี ค.ศ. 2020 ผู้มีสิทธิเลือกตั้งรุ่นใหม่ในกรุงโซลซึ่งเคยเลือกพรรคประชาธิปไตยแห่งเกาหลี ได้หันมาโหวตให้พรรคอนุรักษ์นิยมอย่างพรรคพลังประชาชนแทน คิดเป็นร้อยละ 55.3 ต่อ 34.1 ในกลุ่มผู้มีสิทธิเลือกตั้งช่วงอายุ 20 ปี และ56.7% ต่อ 38.7% ในกลุ่มผู้มีสิทธิเลือกตั้งในช่วงอายุ 30 ปี พรรคพลังประชาชนเลือกอี จุน-ซ็อก วัย 36 ปี เป็นหัวหน้าพรรคคนใหม่ในเดือนมิถุนายน ปี ค.ศ. 2021 การรณรงค์หาเสียงของ อี มุ่งเน้นไปที่คนหนุ่มสาวและประชาชนส่วนใหญ่ที่มีสิทธิ์เลือกตั้ง ซึ่งถูกมองว่าเป็นการเปลี่ยนแปลงแบบรุ่นต่อรุ่นในการเมืองเกาหลีใต้ อี ไม่เคยเป็นข้าราชการ หรือ นักการเมืองมาก่อน ซึ่งก็ตรงกับหลายฝ่ายที่เลือกผู้สมัครรับเลือกตั้งประธานาธิบดีที่ขาดประสบการณ์ด้านกฎหมายหรือการบริหารในทำนองเดียวกัน ผู้แสดงความเห็นตั้งข้อสังเกตว่าสิ่งนี้สะท้อนให้เห็นความไม่ไว้วางใจของสาธารณชนที่เพิ่มขึ้น
รายชื่อแหล่งมรดกโลกในประเทศกัมพูชา

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศกัมพูชาทั้งสิ้น 4 แหล่ง
ที่ตั้ง

เมืองพระนคร
ปราสาทพระวิหาร
ปราสาทสมโบร์ไพรกุก
เกาะแกร์
ที่ตั้งแหล่งมรดกโลกในประเทศกัมพูชา
สถานที่ที่ได้ขึ้นทะเบียนเป็นแหล่งมรดกโลก

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| เมืองพระนคร |  | จังหวัดเสียมราฐ 13°24′44.9″N 103°51′55.7″E﻿ / ﻿13.412472°N 103.865472°E﻿ / 13.412472; 103.865472﻿ (Angkor) | วัฒนธรรม: (i), (ii), (iii), (iv) | 40,100 | 2535/1992 | เป็นหนึ่งในแหล่งโบราณคดีที่สำคัญที่สุดในเอเชียตะวันออกเฉียงใต้ อุทยานมีพื้นที่กว่า 400 ตารางกิโลเมตร ภายในประกอบด้วยพื้นที่ป่าและซากโบราณต่าง ๆ ของอาณาจักรขอมตั้งแต่คริสต์ศตวรรษที่ 9 ถึง 15 เป็นที่ตั้งของอดีตเมืองหลวงหริหราลัยและยโศธรปุระ | 668  |
| ปราสาทพระวิหาร |  | จังหวัดพระวิหาร  14°23′26.2″N 104°40′49.1″E﻿ / ﻿14.390611°N 104.680306°E﻿ / 14.390611; 104.680306﻿ (Temple of Preah Vihear) | วัฒนธรรม: (i) | 154.7; พื้นที่กันชน 2,642.5 | 2551/2008 | เป็นศาสนสถานที่สร้างอุทิศแด่พระศิวะ ตัวปราสาทประกอบด้วยวิหารหลายแห่งที่เชื่อมโยงกันด้วยทางเท้าและบันไดที่มีแกนยาว 800 เมตร สร้างขึ้นในช่วงต้นคริสต์ศตวรรษที่ 11 อย่างไรก็ตามประวัติศาสตร์สามารถโยงไปได้ถึงคริสต์ศตวรรษที่ 9 และโดดเด่นเป็นพิเศษในด้านสถาปัตยกรรมที่ปรับให้เหมาะสมกับสภาพแวดล้อมทางธรรมชาติ | 1224 |
| เขตปราสาทสมโบร์ไพรกุก แหล่งโบราณคดี แห่งอีศานปุระ |  | จังหวัดกำปงธม  12°52′16.9″N 105°02′36.3″E﻿ / ﻿12.871361°N 105.043417°E﻿ / 12.871361; 105.043417﻿ (Temple Zone of Sambor Prei Kuk) | วัฒนธรรม: (ii), (iii), (vi) | 840.03; พื้นที่กันชน 2,523.6 | 2560/2017 | แปลความหมายได้ว่า "วัดในผืนป่าอันอุดมสมบูรณ์" โดยได้รับการระบุว่าเป็นเมืองอีศานปุระซึ่งเป็นเมืองหลวงของอาณาจักรเจนละ เจริญรุ่งเรืองในช่วงปลายคริสต์ศตวรรษที่ 6 ถึงต้นคริสต์ศตวรรษที่ 7 ครอบคลุมพื้นที่ 25 ตารางกิโลเมตรซึ่งภายในประกอบด้วยกำแพงเมืองและปราสาทหินรูปทรงเหลี่ยมหลายแห่งอันแตกต่างจากสิ่งก่อสร้างโบราณต่าง ๆ ในภูมิภาค | 1532 |
| เกาะแกร์ : แหล่งโบราณคดี ลิงคปุระโบราณ หรือโฉกครรคยาร์ |  | จังหวัดพระวิหาร 13°46′30″N 104°32′50″E﻿ / ﻿13.77500°N 104.54722°E﻿ / 13.77500; 104.54722﻿ (Koh Ker) | วัฒนธรรม: (ii), (iv) | 1,187.61; พื้นที่กันชน 3,523.77 | 2566/2023 | เป็นกลุ่มเมืองอันศักดิ์สิทธิ์ที่ประกอบด้วยวัดและสถานที่ศักดิ์สิทธิ์อื่น รวมถึงประติมากรรม จารึก ภาพวาดฝาผนัง และซากโบราณคดี พระเจ้าชัยวรมันที่ 4 ทรงสถาปนาเมืองขึ้นตามคติความเชื่อทางศาสนาของอินเดียโบราณเกี่ยวกับจักรวาล ใช้เวลาก่อสร้างยี่สิบสามปีและเป็นหนึ่งในสองเมืองหลวงที่เป็นคู่แข่งกัน (อีกแห่งคือยโศธรปุระ) กระทั่งเป็นเมืองหลวงหลักในช่วง ค.ศ. 928–944 | 1667 |
สถานที่ที่ได้ขึ้นบัญชีรายชื่อเบื้องต้น

ประเทศกัมพูชามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 7 แห่ง ดังนี้
| สถานที่ | ภาพ | ที่ตั้ง | ประเภท |
| --- | --- | --- | --- |
| พนมกุเลน : แหล่งโบราณคดี/แหล่งโบราณมเหนทรบรรพต |  | Cambodia !จังหวัดเสียมราฐ 13°36′46″N 104°6′45″E﻿ / ﻿13.61278°N 104.11250°E﻿ / 13.61278; 104.11250﻿ (Phnom Kulen National Park) | วัฒนธรรม: (iii), (iv), (v) |
| แหล่งอองโกโบเร็ยและพนมดา |  | Cambodia !จังหวัดตาแก้ว  10°48′N 104°57′E﻿ / ﻿10.800°N 104.950°E﻿ / 10.800; 104.950﻿ (Angkor Borei and Phnom Da) | วัฒนธรรม: (i), (ii), (iv) |
| นครโบราณอุดง |  | Cambodia !จังหวัดกันดาล  11°49′26″N 104°44′43″E﻿ / ﻿11.82389°N 104.74528°E﻿ / 11.82389; 104.74528﻿ (Oudong) | วัฒนธรรม: (ii), (iv) |
| ปราสาทบึงมาลา |  | Cambodia !จังหวัดเสียมราฐ  13°28′35″N 104°14′18″E﻿ / ﻿13.47639°N 104.23833°E﻿ / 13.47639; 104.23833﻿ (Beng Mealea) | วัฒนธรรม: (ii), (iv) |
| กลุ่มโบราณสถานปราสาทพระขรรค์กำปงสวาย |  | Cambodia !จังหวัดพระวิหาร  13°N 103°E﻿ / ﻿13°N 103°E﻿ / 13; 103﻿ (Preah Khan Kompong Svay) | วัฒนธรรม: (ii) |
| กลุ่มโบราณสถานบันทายฉมาร์ |  | Cambodia !จังหวัดบันทายมีชัย  14°4′16″N 103°5′59″E﻿ / ﻿14.07111°N 103.09972°E﻿ / 14.07111; 103.09972﻿ (Banteay Chhmar) | วัฒนธรรม: (ii), (iii), (iv) |
| เรือนจำ M-13 เดิม / พิพิธภัณฑ์การฆ่าล้างเผ่าพันธุ์ตวลสแลง (เรือนจำ S-21 เดิม) / ศูนย์การฆ่าล้างเผ่าพันธุ์เจิงเอก (แหล่งประหารชีวิต S-21 เดิม) |  | พนมเปญและจังหวัดกำปงฉนัง | วัฒนธรรม: (iii), (iv), (vi) |
สถานที่ที่อาจเสนอในบัญชีรายชื่อเบื้องต้น

| สถานที่ | ภาพ | ที่ตั้ง | ประเภท |
| --- | --- | --- | --- |
| เมืองพระตะบอง |  | เทศบาลเมืองพระตะบอง | วัฒนธรรม |
| เมืองกระแจะและกลุ่มอาคารสมัยอาณานิคมในอำเภอโฉลง |  | จังหวัดกระแจะ | วัฒนธรรม |
| เมืองกำปอด |  | เทศบาลเมืองกำปอด | วัฒนธรรม |
| ปราสาทหินพนมจีโซรย์ แหล่งโบราณสถานศรีสวรยบรพรรต |  | จังหวัดตาแก้ว | วัฒนธรรม |
| พื้นที่มรดกทางธรรมชาติพนมแตบง |  | จังหวัดพระวิหาร | ธรรมชาติ |
| พื้นที่รักษาสัตว์ปลาโลมา แม่น้ำโขงแปรกกำปี่ |  | จังหวัดกระแจะ | ธรรมชาติ |
| หินใหญ่พนมน้ำเลีย ของพื้นที่รักษากลุ่มสัตว์ป่าพนมน้ำเลีย |  | จังหวัดมณฑลคีรี | ธรรมชาติ |
| พื้นที่รักษากลุ่มสัตว์ป่าแปรกประสบ |  | จังหวัดกระแจะ | ธรรมชาติ |
| อุทยานแห่งชาติพนมกรอวาญภาคไต้ |  | จังหวัดโพธิสัตว์, จังหวัดกำปงสปือ และจังหวัดเกาะกง | ธรรมชาติ |
| พื้นที่รักษากลุ่มสัตว์ป่าตะมาตเป็ย |  | จังหวัดพระวิหาร | ธรรมชาติ |
ผลการดำเนินงานของประเทศกัมพูชาในยูเนสโก

| โครงการยูเนสโก | จำนวนรายการที่ขึ้นทะเบียน | จำนวนรายการที่ขึ้นทะเบียนร่วมกับรัฐอื่น |
| --- | --- | --- |
| พื้นที่สงวนชีวมณฑล (Biosphere Reserve) | 1 | 0 !— |
| แหล่งมรดกโลก (World Heritage Sites) | 4 | 0 !— |
| ความทรงจำแห่งโลก (Memory of the World) | 2 | 1 |
| เครือข่ายอุทยานธรณีโลก (Global Geoparks Network) | 0 | 0 !— |
| เครือข่ายเมืองสร้างสรรค์สากล (Creative Cities Network) | 1 | 0 !— |
| มรดกภูมิปัญญาทางวัฒนธรรม (Intangible Cultural Heritage Lists) | 7 | 1 |
โรงเรียนกัลยาณวัตร

| โรงเรียนกัลยาณวัตร |
| --- | --- |

ที่ตั้ง
240 ถนนกลางเมือง ตำบลในเมือง อำเภอเมืองขอนแก่น จังหวัดขอนแก่น 40000 ประเทศไทย
ข้อมูล
ชื่ออื่น: ก.ว., K.W.
ประเภท: โรงเรียนรัฐบาลประจำจังหวัด  โรงเรียนมัธยมศึกษาขนาดใหญ่พิเศษ
คติพจน์: บาลี: คุณธมฺโม จ วิชฺชา จ วฑฺฒนวหา โหนฺติ (คุณธรรม และความรู้ นำไปสู่ความเจริญ)
สถาปนา: 9 สิงหาคม พ.ศ. 2463; 104 ปีก่อน (2463-08-09)
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1040101002
ผู้อำนวยการ: นายอภิชาติ อุ่นเกิด
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาเยอรมัน  ภาษาฝรั่งเศส  ภาษาญี่ปุ่น   ภาษาจีน
สี:   สีชมพู
เพลง: มาร์ชกัลยาณวัตร, กัลยาเริงร่า, อำลากัลยาณวัตร, มาร์ชเจ้าแม่สำอาง (รวมพลังก.ว)
เว็บไซต์: www.kw.ac.th
โรงเรียนกัลยาณวัตร (อักษรย่อ: ก.ว.; Kanlayanawat School, K.W.) เป็นโรงเรียนสหศึกษา ประเภทโรงเรียนมัธยมศึกษาขนาดใหญ่พิเศษ เปิดสอนตามหลักสูตรกระทรวงศึกษาธิการ ตั้งขึ้นเมื่อ 9 สิงหาคม พ.ศ. 2463 ครั้งแรกชื่อว่า โรงเรียนสตรีประจำอำเภอพระลับ
ประวัติ

โรงเรียนกัลยาณวัตร มีเนื้อที่ทั้งหมด 19 ไร่ 1 งาน 99.6 ตารางวา ตั้งขึ้นเมื่อวันที่ 9 สิงหาคม พ.ศ. 2463 ครั้งแรกชื่อว่า โรงเรียนสตรีประจำอำเภอพระลับ เปิดสอนชั้นประถมปีที่ 1 -3 โดยใช้บ้านพักหลังที่ 2 ของคุณหญิงเสงี่ยม พิศาลสารเกษตร ภรรยาพระยาพิศาลสารเกษตร (พร พิมพสุต) ผู้ว่าราชการจังหวัดขอนแก่นสมัยนั้น เป็นสถานที่จัดการเรียนการสอน และคุณหญิงเสงี่ยม พิศาลสารเกษตรเป็นผู้ให้การอุปการะ มีนางสาวยื้น ปัญจะ เป็นครูใหญ่ (ทำการ) และมีคณะคุณครูอีกจำนวน 5 คน ได้แก่ นางสาวขำ เฟื่องเพ็ชร์ นางสาวทองสุข เกษคุปต์ นางสาวเลื่อน อุปฮาด นางสาวตุ่น สุริยเฮ้า และนางสาวสง โยทองยศ
ปี พ.ศ. 2468 ทางราชการส่งเสริมให้มีการจัดตั้งโรงเรียนประถมตามตำบลและอำเภอต่างๆ หลวงราษฎร์ธุรกิจ (โสฬส อินทรกำแหง) ได้ทำการขอจัดตั้งโรงเรียนประถมศึกษาขึ้นในที่ดินสวนหลวง  (โรงเรียนกัลยาณวัตร ปัจจุบัน) ให้ชื่อว่าโรงเรียนประชาบาล ตำบลพระลับ 5 (สวนหลวง) เปิดสอนเมื่อวันที่ 5 ตุลาคม พ.ศ. 2474 มีครูจำนวน 5 คน ครูชาย 3 คน และครูสตรี 2 คน มีนักเรียนทั้งหมดเป็นชาย จำนวน 15 คน
ปี พ.ศ. 2475 ทางราชการได้ย้ายโรงเรียนสตรีประจำอำเภอพระลับมาที่สวนหลวง ให้นักเรียนหญิง มาเรียนรวมกันที่โรงเรียนประชาบาล ตำบลพระลับ 5 (สวนหลวง) ที่มีอยู่เดิม แล้วเปลี่ยนชื่อเป็นโรงเรียนสตรีประจำอำเภอพระลับ 2 (สวนหลวง) ขณะเดียวกันก็ย้ายนักเรียนชายไปเรียนที่โรงเรียนประจำอำเภอพระลับ (สนามบิน)
ปี พ.ศ. 2479 กระทรวงธรรมการ (กระทรวงศึกษาธิการ) ได้ยกฐานะโรงเรียนสตรีประจำอำเภอพระลับ 2 (สวนหลวง) เป็นโรงเรียนสตรีประจำจังหวัดขอนแก่น
ปี พ.ศ. 2483 เปลี่ยนชื่อเป็นโรงเรียนสตรีขอนแก่นกัลยาณวัตร ซึ่ง “กัลยาณวัตร” มีความหมายว่า การประพฤติ ปฏิบัติตัวในทางที่ดี
ปี พ.ศ. 2510 เปลี่ยนชื่อเป็นโรงเรียนกัลยาณวัตร เปิดสอนถึงระดับมัธยมศึกษาตอนปลายและรับนักเรียนชายเข้าเรียนด้วย
ปี พ.ศ. 2530 เปิดรับนักเรียนชายในระดับชั้นมัธยมศึกษาต้น
ปัจจุบันโรงเรียนกัลยาณวัตร เป็นโรงเรียนสหศึกษา ประเภทโรงเรียนมัธยมศึกษาขนาดใหญ่พิเศษ เปิดสอนตามหลักสูตรกระทรวงศึกษาธิการ และได้รับการคัดเลือกเข้าโครงการโรงเรียนมาตรฐานสากล จัดชั้นเรียน 87 ห้องเรียน (13-13-13/16-16-16)
ความหมายชื่อโรงเรียน

กัลยาณ มาจากคำบาลี-สันสกฤต ใช้เป็นบทหน้าสมาส แปลว่า ดี งาม มีนัยยะหมายถึง มีสกุล มีเกียรติ ประเสริฐ โชคดี มีเคราะห์ดี และสบายดี
วัตร มาจากคำบาลี แปลว่า กิจพึงกระทำ หน้าที่ ขนบธรรมเนียม ประเพณี การประพฤติ การปฏิบัติ
กัลยาณวัตร แปลว่า ผู้ประพฤติดี หรือผู้ประพฤติงาม
โรงเรียนรางวัลพระราชทาน

โรงเรียนกัลยาณวัตรได้รับรางวัลโรงเรียนพระราชทาน ทั้งหมด 4 ปี ได้แก่
พ.ศ. 2526 ในสมัยผู้อำนวยการดุษฎี พงศ์ศาสตร์ รางวัลโรงเรียนพระราชทาน โรงเรียนมัธยมศึกษาขนาดใหญ่พิเศษ
พ.ศ. 2533 ในสมัยผู้อำนวยการภัทรพร พัชรินทร์ศักดิ์  รางวัลโรงเรียนพระราชทาน โรงเรียนมัธยมศึกษาขนาดใหญ่พิเศษ
พ.ศ. 2541 ในสมัยผู้อำนวยการจริยา สารการ รางวัลโรงเรียนพระราชทาน โรงเรียนมัธยมศึกษาขนาดใหญ่พิเศษ
พ.ศ. 2554 ในสมัยผู้อำนวยการลิขิต เพชรผล  รางวัลโรงเรียนพระราชทาน โรงเรียนมัธยมศึกษาขนาดใหญ่พิเศษ
บุคคลที่มีชื่อเสียงของทางโรงเรียน/ประเทศ

ธีระพงษ์ โสดาศรี อดีตอธิบดีกรมประชาสัมพันธ์
เดชา ชาสงวน นักดนตรีพื้นบ้านอีสาน นักเป่าแคนชนะเลิศแห่งประเทศไทย
ณฐิชา ทะวะลัย หรือปุ้ย ผู้หญิงดินดิน นักร้อง/นักแสดง
สหรัฐต์ หิรัญญ์ธนภูวดล นักร้อง/นักแสดง
ศรราม บางบุญนาค นักกรีฑาทีมชาติไทย
ชาญวิทย์ ลัภโต ผู้ประกาศข่าวเศรษฐกิจช่อง 7
อาคาร/สถานที่สำคัญภายในโรงเรียน

อาคาร 1 (อาคารเฉลิมพระเกียรติ)
เป็นอาคารเรียน 4 ชั้น ประกอบไปด้วยห้องต่าง ๆ เช่น ห้องแนะแนว, ห้องเรียนของนักเรียนชั้น ม.1-ม.2, ห้องนิทรรศการราชวงศ์จักรี, ห้องศูนย์วัฒนธรรม, ห้องอาเซียนศึกษา, ห้องหมอภาษา, ห้องหมวดสุขศึกษาและพละศึกษา, ห้องเรียนมัลติมีเดีย
อาคาร 2
เป็นอาคารเรียน 3 ชั้น ประกอบไปด้วยห้องต่าง ๆ เช่น ห้องหมวดวิทยาศาสตร์, ห้องดาราศาสตร์, ห้องปฏิบัติการณ์ทางวิทยาศาสตร์ 4 ห้อง (เคมี ฟิสิกส์ ชีวะ กายวิภาค), ห้องแล็ป, ห้องเรียนสายวิทย์-คณิต ม.ปลาย, ห้องหมวดสังคมศึกษา, ห้องจริยธรรม
อาคาร 3
เป็นอาคารเรียน 4 ชั้น ประกอบไปด้วยห้องต่าง ๆ เช่น ห้องหมวดภาษาต่างประเทศ, ห้องปฏิบัติการณ์ภาษาจีน, ห้องปฏิบัติการภาษาญี่ปุ่น, ห้องปฏิบัติการณ์ภาษาอังกฤษ, ห้องปฏิบัติการณ์ภาษาฝรั่งเศส, ห้องปฏิบัติการณ์ภาษาเยอรมัน, ห้องเรียนสายภาษา ม.ปลาย, ห้องหมวดภาษาไทย, ห้องเรียนภาษาไทย, ห้องเรียนทักษะทางด้านการแสดง
อาคาร 4
เป็นอาคาร 4 ชั้น ประกอบไปด้วยห้องต่าง ๆ เช่น ห้องฝ่ายบริหาร, ห้องผู้อำนวยการ, ห้องประชุมนางฟ้า, ห้องเกียรติยศ, ห้องพัสดุ, ห้องหมวดคณิตศาสตร์, ห้องสมุดเฉลิมพระเกียรติกาญจนาภิเษก, ห้องเรียนนักเรียชั้น ม.3
อาคาร 5
เป็นอาคาร 4 ชั้น ประกอบไปด้วยห้องต่าง ๆ เช่น ห้องโสต 1, ห้องโสต 2, ห้องปฏิบัติการหุ่นยนต์, ห้องเรียน ICT (6 ห้อง), ห้องหมวดเทคโนโลยีและสารสนเทศ
อาคาร 6
เป็นอาคาร 3 ชั้น ประกอบไปด้วยห้องต่าง ๆ เช่น ห้องหมวดการงานอาชีพและศิลปะ, ห้องเรียนทักษะการทำอาหาร, ห้องเรียนประดิษฐ์และการแปรรูปผลิตภัณฑ์, ห้องเรียนตัดเย็บ, ห้องปฏิบัติการการงานอาชีพ, ห้องเรียนศิลปะ 2 ห้อง, ห้องเรียนดนตรีไทย, ห้องเรียนนาฏศิลป์, ห้องโภชนาการการศึกษา, โรงอาหาร 2
อาคาร 7
เป็นอาคาร 2 ชั้น ประกอบไปด้วยห้องต่าง ๆ เช่น ห้องเรียนงานปั้นและงานสลัก, ห้องฝ่ายอาคารสถานที่, ห้องเรียนดนตรีพื้นเมือง, ห้องเรียนดนตรีสากล, ห้องวงดุริยางค์
อาคารกิจการนักเรียน
เป็นอาคารชั้นเดียว ประกอบไปด้วยห้องต่าง ๆ เช่น ห้องคณะกรรมการสภานักเรียน, ห้องฝ่ายกิจการนักเรียน, ห้องประชุมคณะกรรมการสภานักเรียน, ห้องประชาสัมพันธ์, บ้านพักรับรอง
อาคารศูนย์วิจัยและพัฒนา
เป็นอาคารชั้นเดียว ประกอบไปด้วยห้องต่าง ๆ เช่น
ห้องวิจัยและพัฒนาการศึกษา, ห้องศูนย์ครอบครัวพอเพียง, ห้องศูนย์การเรียนรู้ตามหลักปรัชญาเศรษฐกิจพอเพียง, ห้องพยาบาล, ห้องศูนย์ TO BE NUMBER ONE
อาคารนันทนาการ
เป็นอาคาร 2 ชั้น ประกอบไปด้วยห้องต่าง ๆ เช่น ห้องธนาคารขยะรีไซเคิล, ห้องกิจกรรมพัฒนาผู้เรียนลูกเสื้อ เนตรนารี ยุวกาชาด ผู้บำเพ็ญประโยชน์, ห้องศูนย์แก้ไขปัญหาและปราบปรามยาเสพติด, ห้องรักการอ่าน
หอประชุมสิริสำอาง
ตั้งอยู่ชั้นบนของโรงอาหาร ๆ เป็นหอประชุมที่ใช้จัดงานต่าง ๆ ของในโรงเรียนและบุคคลจากภายนอก
โรงอาหารกัลยาณวัตร
ตั้งอยู่บนชั้นล่างของหอประชุม เป็นโรงอาหารขนาดใหญ่ ประกอบไปด้วยร้านอาหารจำนวนมากมายที่ขายในราคาย่อมเยา, สหกรณ์ร้านค้า, ห้องอาหารสีชมพู
ลานอเนกประสงค์ 1
ลานอเนกประสงค์ 2
ลานกีฬาต้านภัยยาเสพติด
ลานฟุตซอล
ลานมะขาม
ลานจอดรถคณะครู
ศาลานางฟ้า
ศาลาไทย
ศาลาแดง
ศาลาขาว
อุทยานการศึกษาลานน้ำตก
พระพุทธรูปปางลีลา
ศาลพระภูมิ
ศาลเจ้าแม่สำอางค์
ลานธรรมมะ
งานรักษาความปลอดภัย
อาคาร 8
อาคาร 9
แผนการเรียนการสอนของทางโรงเรียน/หลักสูตร > แผนการเรียนระดับมัธยมศึกษาตอนต้น

แผนการเรียนห้องเรียนหลักสูตรทั่วไป
แผนการเรียนห้องเรียนพิเศษ วิทยาศาสตร์ คณิตศาสตร์ เทคโนโลยีและสิ่งแวดล้อม GIFTED GTEP (GEFTED AND TALENTED EDUCATION PROGRAM)
แผนการเรียนการสอนของทางโรงเรียน/หลักสูตร > แผนการเรียนระดับมัธยมศึกษาตอนปลาย

แบ่งเป็น 3 กลุ่ม และ 7 แผนการเรียน
1. กลุ่มการเรียนห้องเรียนพิเศษ
แผนการเรียนห้องเรียนพิเศษ วิทยาศาสตร์ คณิตศาสตร์ เทคโนโลยีและสิ่งแวดล้อม GIFTED GTEP (GIFTED AND TALENTED EDUCATION PROGRAM) (2 ห้อง/ชั้น)
2. กลุ่มการเรียนวิทยาศาสตร์และคณิตศาสตร์
แผนการเรียนห้องเรียนวิทยาศาสตร์และคณิตศาสตร์ (6 ห้อง/ชั้น โดยจะแบ่งอีก 1 ห้องเป็นห้องคิงส์)
3. กลุ่มการเรียนภาษาศาสตร์
แผนการเรียนภาษาอังกฤษ - ภาษาญี่ปุ่น
ENGLISH & JAPANESE PROGRAM (1 ห้อง/ชั้น)
แผนการเรียนภาษาอังกฤษ - ภาษาเยอรมัน
ENGLISH & DEUTSCH PROGRAM (1 ห้อง/ชั้น)
แผนการเรียนภาษาอังกฤษ - ภาษาฝรั่งเศส
ENGLISH & FRANCE PROGRAM (1 ห้อง/ชั้น)
แผนการเรียนภาษาอังกฤษ - ภาษาจีน
ENGLISH & CHINESE PROGRAM (2 ห้อง/ชั้น)
แผนการเรียนภาษาอังกฤษ ภาษาไทย - สังคมศึกษาและวัฒนธรรม
ENGLISH THAI & SOCIAL STUDY PROGRAM (3 ห้อง/ชั้น)
รายนามผู้บริหารโรงเรียนกัลยาณวัตร

| ลำดับ | รายนาม | วาระดำรงตำแหน่ง |
| --- | --- | --- |
| 1 | นางสาวยื้น  ปัญจะ | 2463 - 2473 |
| 2 | นายโค่น  พลยุทธตรานนท์ | 2474 - 2475 (รักษาการ) |
| 3 | นางเกษร  เดชกุญชร | 2476 - 2477 |
| 4 | นายเงิน  รัตนจันท | 2478 - 2479 (รักษาการ) |
| 5 | นายคำบ่อ (คเชนทร์)  เดชกุญชร | 2480 (รักษาการ) |
| 6 | นางพิศ สังขะฤกษ์ | 2481 - 2482 |
| 7 | นางสาวระเบียบ ธ.เชียงทอง | 2482 - 2483 |
| 8 | นางสาวตวงรัชฏ์  ศศะนาวิน | 2483 - 2489 |
| 9 | นางสาวละออ การุณยวนิช | 2489 - 2496 |
| 10 | นางสาวสุภาพ ศรียุกตศุทธ | 2496 - 2498 |
| 11 | นางสาวตองอ่อน แก้วก่า | 2498 - 2502 |
| 12 | นางสาวสุภาพ ศรียุกตศุทธ | 2502 - 2508 |
| 13 | นางสมบูรณ์ เวียงสมุทร | 2508 - 2526 |
| 14 | นางดุษฎี พงศ์ศาสตร์ | 2526 - 2530 |
| 15 | นางภัทรพร พัชรินทร์ศักดิ์ | 2530 - 2534 |
| 16 | นางสาวสมจิตต์ บุตรดีมี | 2534 - 2537 |
| 17 | นางสาวนิทรา สมสวัสดิ์ | 2537 - 2539 |
| 18 | นางจริยา สารการ | 2539 - 2543 |
| 19 | นายลิขิต เพชรผล | 2543 - 2557 |
| 20 | นางกรรณิกา ศรีสัตย์รสนา | 2557 - 2560 |
| 21 | นายจเด็จ อาศนะ | 2560 - 2561 (รักษาการ) |
| 22 | นายประวิทย์กาสา บุญจุฑาสิริกุล | 2561 - 2563 |
| 23 | นายวิไลศักดิ์ วรรณศรี | 2563 - 2564 |
| 24 | ดร.เรืองยศ แวดล้อม | 2564 - 2565 |
| 25 | ดร.สุรเชษฐ รูปต่ำ | 2565 - 2567 |
| 26 | นายอภิชาติ อุ่นเกิด | 2567 - ปัจจุบัน |
คณะสีของโรงเรียนและกีฬาสีของโรงเรียน

ในแต่ละปีก็จะมีกีฬาภายในประจำปีของโรงเรียน ภายใต้ชื่อ KW ANGEL GAMES
ในกีฬาสีก็จะมีทั้งการแข่งขันกีฬา, ขบวนพาเหรด และที่ขาดไม่ได้คือการแข่งขันแสตนเชียร์และเชียร์หลีดเดอร์ โดยแบ่งคณะสีเป็น 5 คณะสี ดังนี้
██ คณะปักษาสวรรค์ (สีเหลือง) ได้แก่ มัธยมต้นห้อง 1, 6, 11 และมัธยมปลายห้อง 1, 6, 11, 16
██ คณะมโนรมย์ (สีแดง) ได้แก่ มัธยมต้นห้อง 2, 7, 12 และมัธยมปลายห้อง 2, 7, 12, 17
██ คณะพญาสัตบรรณ (สีเขียว) ได้แก่ มัธยมต้นห้อง 3, 8, 13 และมัธยมปลายห้อง 3, 8, 13
██ คณะมธุรดา (สีแสด) ได้แก่ มัธยมต้นห้อง 4, 9, 14 และมัธยมปลายห้อง 4, 9, 14
██ คณะแววมยุเรศ (คณะนิลกาฬเดิม) (สีฟ้า) ได้แก่ มัธยมต้นห้อง 5, 10, 15 และมัธยมปลายห้อง 5, 10, 15
แหล่งข้อมูลอื่น

เว็บไซต์ทางการ
โรงเรียนกัลยาณวัตร ที่เฟซบุ๊ก
สภานักเรียน โรงเรียนกัลยาณวัตร ที่เฟซบุ๊ก
ข้อมูลพื้นฐานโรงเรียนกัลยาณวัตรในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
เสาร์สนุก

| เสาร์สนุก |
| --- | --- |

สร้างโดย: ไทยรัชดา, นิธิทัศน์
พิธีกร: วิทยา ศุภพรโอภาส ชาย วงศาโรจน์
ประเทศแหล่งกำเนิด:  ไทย
ภาษาต้นฉบับ: ภาษาไทย
การผลิต
ผู้อำนวยการผลิต: วิเชียร อัศว์ศิวะกุล
ผู้อำนวยการสร้าง: ศันสนีย์ สมานวรวงศ์ (ควบคุมรายการ)
สถานที่ถ่ายทำ: ห้องส่งช่อง 9 อ.ส.ม.ท.
ความยาวตอน: 1 ชั่วโมง
ออกอากาศ
เครือข่าย: ช่อง 9 อ.ส.ม.ท.
ออกอากาศ: พ.ศ. 2519 – พ.ศ. 2534
เสาร์สนุก เป็นรายการเสนอเพลงทางโทรทัศน์  ออกอากาศครั้งแรกเมื่อปี พ.ศ. 2519 ทางช่อง 9 อ.ส.ม.ท. ทุกวันเสาร์ โดยในยุคแรกเป็นการนำวงดนตรีสตริงของไทยมาแสดงในห้องส่งเพื่อออกอากาศสด โดยมีรายการคู่แข่งคือ โลกดนตรี จนเมื่อ วิเชียร อัศว์ศิวะกุล เปิดบริษัทค่ายเพลงอย่างเป็นทางการในนาม นิธิทัศน์ โปรโมชั่น จึงได้มีการปรับเปลี่ยนโดยเน้นศิลปินในสังกัดมาแสดงในห้องส่งโดยใช้การลิปซิงค์ จนกระทั่งเป็นมิวสิกวิดีโอ โดยเป็นรายการที่สร้างศิลปินต่าง ๆ ให้เป็นที่รู้จักในวงกว้าง อาทิ ชาตรี, ดิ อินโนเซ้นท์, แมคอินทอช, ร็อคเคสตร้า, โอเวชั่น ฯลฯ รายการยุติลงภายหลังการเข้ามาบริหารบอร์ด อ.ส.ม.ท. ของ ร.ต.อ.เฉลิม อยู่บำรุง จนทำให้นิธิทัศน์มีรายการทาง ช่อง 9 อ.ส.ม.ท. มากเกินไปในปี พ.ศ. 2534
รายนามวงดนตรีสตริงคอมโบในรายการ เสาร์สนุก

ฟอร์เอฟเวอร์
ชาตรี
แมคอินทอช
ดิ อินโนเซ้นท์
ร็อคเคสตร้า
รอยัลสไปรท์ส
ซัคเซส
ดอกไม้ป่า
โอเวชั่น
พาวเวอร์แบนด์
แกรนด์เอ็กซ์
ตวงสิทธิ์ เรียมจินดา & The Bank
แหล่งข้อมูลอื่น

ตัวอย่างรายการ เสาร์สนุก